Finale Afričkog kupa nacija 2012.
Finale Afričkog kupa nacija 2012. je bila nogometna utakmica igrana 12. februara 2012. godine na stadionu Stade d'Angondjé u Librevilleu, Gabon. Zambija je u finalnoj utakmici bila uspješnija od Obale Slonovače. Utakmica je u regularnom dijelu utakmice završena bez golova kao i u produžecima. Boljim izvođenjem jedanaesteraca Zambija je bila uspješnija. Ovo je bila prva šampionska titula za Zambiju. Glavni sudija utakmice je bio Badara Diatta iz Sengala.